**แบบฟอร์มการเขียนแบบถอดประสบการณ์การเรียนรู้ ด้านเทคนิคการเรียนการสอนที่เน้นผู้เรียนเป็นสำคัญ**

**1. ชื่อ-สกุล ผู้เล่าเรื่อง** ดร.ภญ. นฤมล ช่างสาน **หน่วยงาน** คณะเภสัชศาสตร์

**2. ชื่อ-สกุล ผู้บันทึก** ดร.ภญ. วิภาพร ขจรวงศ์วัฒนา **หน่วยงาน** คณะเภสัชศาสตร์

**3. บทบาท หน้าที่และความรับผิดชอบของผู้เล่าเรื่อง**

ภาระงานหลัก คือ อาจารย์ประจำ หมวดวิชาเทคโนโลยีเภสัชกรรม คณะเภสัชศาสตร์

**4. เรื่องที่เล่า** การเรียนปฏิบัติการผ่านปัญหาและการลงมือปฏิบัติจริง

**5. บริบทหรือความเป็นมาของเรื่องที่เล่า**

การเรียนปฏิบัติการการเตรียมยามักเป็นปฏิบัติการที่มีสูตรตำรับยาให้นักศึกษาได้เตรียมยาในชั่วโมงการเรียน นักศึกษาจะต้องเตรียมเขียนการเตรียมตำรับยา และหาคุณสมบัติสารเคมีที่ต้องใช้ก่อนเข้าห้องเรียน พบว่าการเรียนการสอนแบบเดิมนั้นเหมาะสมสำหรับนักศึกษาที่เตรียมยาในช่วงแรกๆ หลังจากการเรียนปฏิบัติการการเตรียมยาในรายวิชาแรก นักศึกษามีทักษะในการเตรียมยามากขึ้น ดังนั้นการเรียนการสอนแบบเดิม อาจทำให้นักศึกษาบางคนเกิดความรู้สึกจำเจได้ และเพื่อเพิ่มทักษะการทำงานกลุ่ม ทางภาควิชาเทคโนโลยีเภสัชกรรม คณะเภสัชศาสตร์ จึงได้ปรับการเรียนการสอนวิชาที่เกี่ยวข้องกับการเตรียมยา เป็นรูปแบบที่ให้โจทย์ และให้นักศึกษาเตรียมนำเสนอหน้าห้องก่อนการลงมือปฏิบัติจริง

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

1. หาโจทย์รูปแบบยาที่ต้องการให้นักศึกษาเรียนรู้ในคาบนั้นๆ

2. ศึกษาและค้นคว้าคุณสมบัติตัวยาในโจทย์ เพื่อตั้งโจทย์ให้นักศึกษา

3. ประกาศหัวข้อที่นักศึกษาต้องค้นคว้า และตั้งตำรับ

4. ให้นักศึกษารายงานการค้นคว้า และตำรับที่เตรียมมาหน้าห้องก่อนลงมือจริง โดยอาจารย์คุมปฏิบัติการการเตรียมยาจะฟังและให้คำแนะนำ รวมทั้งช่วยให้นักศึกษาสามารถสรุปข้อดี ข้อเสียของตำรับที่ตั้งมา

5. นักศึกษาสามารถตั้งตำรับและแก้ไขตำรับที่มีปัญหาได้

**7. เทคนิคหรือกลยุทธ์ที่ทำให้เกิดความสำเร็จ**

การกระตุ้นให้นักศึกษาหัดค้นคว้า และแก้ปัญหาด้วยตนเองโดยมีอาจารย์เป็นที่ปรึกษา ทำให้การเรียนการสอนนี้ประสบความสำเร็จได้

**8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น**

1. อาจารย์ภาควิชาเทคโนโลยีเภสัชกรรม คณะเภสัชศาสตร์ มีส่วนร่วมในการให้คำปรึกษาแก่นักศึกษานอกเวลาเรียน

2. บุคลากรภาควิชาเทคโนโลยีเภสัชกรรม คณะเภสัชศาสตร์ มีส่วนร่วมในการเตรียมสารเคมีที่อาจหลากหลายเพราะนักศึกษาอาจมีตำรับที่แตกต่างกันมาก

**9. อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว**

การเรียนปฏิบัติการการเตรียมยาโดยให้นักศึกษาตั้งตำรับเอง อาจทำให้เจ้าหน้าที่ห้องปฏิบัติการทำงานมากขึ้น เพราะต้องเตรียมสารที่หลากหลายมากขึ้น ปัญหานี้แก้ไขโดยให้นักศึกษาส่งรายการสารเคมีล่วงหน้า 2 วัน

**10. ผลลัพธ์หรือความสำเร็จที่เกิดขึ้น**

นักศึกษาสามารถประมวลความรู้ที่ได้เรียนมาในการตั้งตำรับยาที่ได้โจทย์ และหากนักศึกษาเจอปัญหาในการเตรียมตำรับ นักศึกษาสามารถใช้แนวทางการค้นคว้านี้ในการแก้ปัญหานั้นๆได้

**11. การเรียนรู้ของผู้เล่าเรื่องจากประสบการณ์ความสำเร็จดังกล่าว**

นักศึกษาสามารถใช้จินตนาการออกแบบตำรับยาเตรียม บนพื้นฐานความรู้ที่เรียนมาได้

**12. สมรรถนะ (ความรู้ ทักษะ หรือทัศนคติ) ของผู้เล่าเรื่อง**

การปรับปรุงการเรียนการสอนเพื่อให้นักศึกษาสามารถนำความรู้ไปใช้ประยุกต์ใช้ในการทำงานได้ เป็นสิ่งสำคัญต่อการพัฒนาการเรียนการสอน

**13. ผลงานเชิงประจักษ์ของผู้เล่าเรื่อง คือ**

-